《发雷阳有司供张日侈赋此志愧》
明代·王弘诲

翩翩车骑拥云从，负弩临邛令踰恭。语燕啼莺春宛转，红亭绿柳气蒙茸。

千家涑水看司马，三顾南阳想卧龙。矫首当年惭父老，行藏何处定孤踪。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。